Document ID: 32000D0086

Komisjoni otsus,
21. detsember 1999,
millega nähakse ette Hiinast pärit kalatoodete impordi eritingimused ja tunnistatakse kehtetuks otsus 97/368/EÜ
(teatavaks tehtud numbri K(1999) 4761 all)
(EMPs kohaldatav tekst)
(2000/86/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud nõukogu direktiiviga 97/79/EÜ, [2] eriti selle artiklit 11,
ning arvestades järgmist:
(1) Ühenduse ekspertrühm on teinud Hiinasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi.
(2) Kalatoodete tervishoiukontrolli ja terviseseiret käsitlevate Hiina õigusaktide sätteid võib käsitada samaväärsetena direktiivi 91/493/EMÜ sätetega.
(3) State Administration for Entry/Exit Inspection and Quarantine (CIQ SA) on Hiinas võimeline tõhusalt kontrollima kehtivate õigusaktide kohaldamist.
(4) Direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama ka näidissertifikaadi määratlust ning sertifikaadi koostamisel kasutatava keele (keelte) ja sertifikaadile alla kirjutama volitatud isiku ametijärguga seotud miinimumnõudeid.
(5) Direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva, külmhoone või külmutuslaeva loa-/registreerimisnumber.
(6) Vastavalt direktiivi 91/493/EMÜ artikli 11 lõike 4 punktile c tuleb koostada heakskiidetud ettevõtete, kalatöötlemislaevade või külmhoonete loetelu ja direktiivi 92/48/EMÜ [3] tähenduses registreeritud külmutuslaevade loetelu. Kõnealused loetelud tuleb koostada CIQ SA poolt komisjonile esitatud teabe põhjal. Seepärast peab CIQ SA tagama direktiivi 91/493/EMÜ artikli 11 lõike 4 sätete järgimise.
(7) CIQ SA on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ning kõnealuses direktiivis sätestatud päritoluettevõtete, kalatöötlemislaevade, külmhoonete või külmutuslaevade heakskiitmist või registreerimist käsitlevate nõuetega samaväärsete nõuete täitmise kohta.
(8) Lähtudes kontrollkäigu tulemustest, on vaja tunnistada kehtetuks komisjoni 11. juuni 1997. aasta otsus 97/368/EÜ teatavate Hiinast pärit kalatoodetega seotud teatavate kaitsemeetmete kohta, [4] viimati muudetud komisjoni otsusega 98/321/EÜ. [5]
(9) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
State Administration for Entry/Exit Inspection and Quarantine (CIQ SA) on Hiina pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.
Artikkel 2
Hiinast pärit kala- ja akvakultuuritooted peavad vastama järgmistele tingimustele.
1. Iga partiiga peab kaasas olema nõuetekohaselt täidetud, allkirjastatud, kuupäevaga varustatud ja ühel lehel esitatud veterinaarsertifikaadi nummerdatud originaaleksemplar, mis vastab käesoleva otsuse A lisas esitatud näidisele.
2. Tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt.
3. Kõikidele pakkidele peab olema märgitud kustumatult sõna "Hiina" ja päritoluettevõtte, kalatöötlemislaeva, külmhoone või külmutuslaeva loa-/registreerimisnumber, välja arvatud konservide tootmiseks ettenähtud lahtiste külmutatud kalatoodete puhul.
Artikkel 3
1. Artikli 2 lõikes 1osutatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine.
2. Sertifikaatidel peab olema CIQ SA esindaja nimi, ametinimetus ja allkiri ning CIQ SA ametlik tempel, mille värvus peab erinema muude kinnituste värvusest.
Artikkel 4
Otsus 97/368/EÜ tunnistatakse kehtetuks.
Artikkel 5
Käesolev otsus on adresseeritud liikmesriikidele.
Brüssel, 21. detsember 1999

Labels: 3
18
6